Plikiškių mokykla

Plikiškių mokykla – buvusi mokykla Plikiškiuose (Joniškio rajonas). Įstaigos kodas 302829166, steigėjas Joniškio rajono savivaldybė. Nuo 2017 m. tai Joniškio „Saulės“ pagrindinės mokyklos skyrius. Istorija Kalvių pradžios mokykla įkurta 1926 m. lapkričio 1 d. 1934 m. sausio 10 d. Šiaulių apskrities valdybos komisija nustatė, kad senosios mokyklos patalpos remontuotinos, nes labai blogos. 1935 m. numatyta statyti naują mokyklą. 1936 m. birželio 1 d. baigtas statyti naujas raudonų plytų mokyklos pastatas. 1949 m. mokykla tapo septynmete. 1950 m. rugsėjo 1 d. mokykloje dirbo 6 mokytojai. 1957 m. prie mokyklos pastato pristatytas nedidelis priestatas, kuriame talpinama kino aparatūra. 1962 m. mokykla tapo aštuonmete. 1965 m. prie senosios mokyklos pastato pristatytas dviejų aukštų 7 klasių priestatas, nuo 1967 m. V-VIII kl. mokiniai mokosi naujo priestato patalpose, o I-IV klasės mokėsi senajame mokyklos pastate. 2000 m. sausio 19 d. mokyklos bibliotekoje pastatytas ir pajungtas pirmas kompiuteris, skirtas raštvedybai, kurį padovanojo Gataučių Marcės Katiliūtės pagrindinė mokykla. 2003 m. rugsėjo 1 d. atidaryta priešmokyklinio ugdymo grupė. Ją sudarė 7 vaikai. 2003 m. balandžio 1 d. mokyklai suteiktas finansinis savarankiškumas. 2005 m. X klasę baigė pirmoji 9 dešimtokų laida. 2005 m. rugsėjo 1 d. mokykloje įrengti sanitariniai mazgai. 2005 m. sausio 28 d. mokyklos patalpose įsikūrė Joniškio rajono savivaldybės Jono Avyžiaus viešosios bibliotekos Plikiškių filialas. 2010 m. birželio 30 d. Kalvių pagrindinė mokykla tapo Joniškio rajono savivaldybės Kriukų pagrindinės mokyklos Kalvių skyriumi. Buvo mokykla-daugiafunkcis centras, 2017 m. ji išregistruota, tapo „Saulės“ mokyklos skyriumi. Direktoriai l. e. direktorės pareigas Aušra Kriščiūnienė Šaltiniai Nuorodos Mokyklos svetainė Archyvuota kopija 2007-09-27 iš Wayback Machine projekto.